प्रदूषण दमा का मुख्य कारण- डॉ. पारिख
मंदसौर | प्रदूषित वातावरण दमा का मुख्य कारण है। यह बात डॉ. अभिनव पारिख ने कही। वे दशपुर योग शिक्षा संस्थान द्वारा लगाए आठ दिवसीय अस्थमा उन्मूलन नि:शुल्क योग शिविर के समापन पर बोल रहे थे। शिविर में 120 से अधिक लोगों ने योग के जरिए रोग दूर करने का संकल्प लिया। साधकों को प्रतिदिन नि:शुल्क काढ़ा पिलाया। रोगियों की नि:शुल्क अस्थमा जांच की गई। योग शिक्षक सुरेंद्र जैन ने कहा योग के जरिए व्याधियों के निदान के साथ शारीरिक व मानसिक बीमारियों से बचा जा सकता है। संतुलित खानपान, दिनचर्या के बारे में बताया। जितेश फरक्या ने आभार माना।
hin_Deva hin_Deva